বোড়াল এখনও থমথমে। প্রতিবাদীর ওপর গুলি চালানোয় চার অভিযুক্ত এখনও অধরা। শনিবার রাতে এক নিরীহ যুবককে বাঁচাতে গিয়ে দুষ্কৃতীদের রোষের শিকার হন বিশ্বনাথ শীল নামে এক প্রতিবাদী। আশঙ্কাজনক অবস্থায় SSKM-এ চিকিত্‍সাধীন তিনি।
 ওয়েব ডেস্ক: বোড়াল এখনও থমথমে। প্রতিবাদীর ওপর গুলি চালানোয় চার অভিযুক্ত এখনও অধরা। শনিবার রাতে এক নিরীহ যুবককে বাঁচাতে গিয়ে দুষ্কৃতীদের রোষের শিকার হন বিশ্বনাথ শীল নামে এক প্রতিবাদী। আশঙ্কাজনক অবস্থায় SSKM-এ চিকিত্‍সাধীন তিনি। এই ঘটনায় রবিবার জনরোষের বিস্ফোরণ দেখেছে ভাঙড়। অভিযুক্তদের বাড়ি ও অফিসে ভাঙচুর চালানো হয়। বাড়ি থেকে জিনিসপত্র টেনে বের করে আগুনও ধরিয়ে দেওয়া হয়। এলাকাবাসীর অভিযোগ কয়েকবছর ধরেই বোড়ালে অবাধ মস্তানরাজ চলছে। পুলিস সব জেনেও চুপ করে ছিল। অভিযুক্তদের মধ্যে শ্যামল বিশ্বাসকে শনিবার রাতেই গ্রেফতার করা হয়েছে। বাকি চার দুষ্কৃতী বাপ্পা মিস্ত্রি, শঙ্কর দাস, বিকাশ হালদার ও সোমনাথ পালের গ্রেফতারির দাবিতে সরব হয়েছেন এলাকাবাসী।